Proiect

**GUVERNUL REPUBLICII MOLDOVA**

**H O T Ă R Î R E nr.\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_

mun. Chişinău

**cu privire la transmiterea unor imobile**

În temeiul art. 2 lit. c) şi art. 8 alin. (2) din Legea nr. 523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr. 124 - 125, art. 611), cu modificările şi completările ulterioare, art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, Guvernul

**HOTĂRĂŞTE:**

1. Se transmit, cu titlu gratuit, cu acordul Consiliului raional Basarabeasca, din proprietatea publică a statului, în proprietatea publică a raionului Basarabeasca, bunurile imobile conform anexei.

2. Agenția Proprietății Publice în comun cu Consiliul raional Basarabeasca, va institui comisia de transmitere şi va asigura în termen de 60 zile transmiterea bunurilor imobile specificate în anexă, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art. 2).

3. Agenţia Relaţii Funciare şi Cadastru, la cererea autorității administrației publice locale, va asigura înregistrarea dreptului de proprietate asupra bunurilor imobile respective în modul stabilit de lege.

|  |  |
| --- | --- |
| **PRIM-MINISTRU** | **Pavel FILIP**  |
|  |  |
| Contrasemnează: |  |
| **Viceprim-ministru,** **ministrul economiei**  | **Octavian CALMÎC** |
| **Ministrul finanţelor**  | **Octavian ARMAȘU**  |